Onyankopɔn Yɛ Tumi Bi Kɛkɛ Anaa?
Nea Bible ka
Wohwɛ abɔde nyinaa mu a, wobɛhu sɛ Onyankopɔn de ne tumi a ɛnni ano no di dwuma wɔ akwan pii so. Bible ka sɛnea Onyankopɔn bɔɔ nsoromma mpempem pii no ho asɛm sɛ: “
Momma mo ani so nhwɛ soro. Hena na ɔbɔɔ eyinom nyinaa? Ɔno [Onyankopɔn] na obu wɔn asafodɔm ano yi wɔn adi, na ɔbobɔ wɔn nyinaa din frɛfrɛ wɔn. Na n’ahoɔden dodow ne ne tumi mmoroso nti, wɔn mu biako mpo nyera.”
Nanso Onyankopɔn nyɛ tumi kɛse bi kɛkɛ. Bible ma yɛhu sɛ Onyankopɔn wɔ atenka, enti ɔtumi kyerɛ ne dɔ, na nneɛma bi wɔ hɔ nso a ɔkyi. (Dwom 11:5; Yohane 3:16) Bible san ma yɛhu sɛ nneɛma a nnipa yɛ tumi ma Onyankopɔn ani gye anaa ɔdi yaw mpo.
twi_Latn twi_Latn twi_Latn twi_Latn twi_Latn